# Троструки врхови

Написао Richard Hoelscher

## Поставка

Тип шпила | Стандардни шпил
Гомила | Горња лева гомила. Све карте се стављају овде после дељења на талон. Карте се окрећу на отпад једна по једна. Нема поновних дељења.
Отпад | Игра се на отпаду. Тренутно затворене карте нису део тренутног низа поена.
Талон | Дели се 18 затворених карата у облику три троугла, са три реда у сваком троуглу, повећавајући број карата са једне на три у последњем реду. Троуглови се повезују делећима других 10 отворених карата на последњи ред доле. Последња карта сваког реда треба да се преклапа са последњом картом из реда изнад, а унутрашње карте треба да се преклапају са две суседне карте из истог реда.

## Циљ

Уклонити све карте са талона.

## Правила

Непреклопљене карте на талону су у игри. Слажите на отпад било коју карту која је за један већа или мања од карте са врха отпада, без обзира на знак. Асови се вреднују као да су и за један већи од краљева и за један мањи од двојки.

Карте на талону су у игри када нису прекривене другим картама.

Карте се окрећу једна по једна са гомиле на отпад.

## Опције

Вишеиграчки резултати: Поени се удвостручавају за сваку стављену карту у тренутном низу. Низ од пет стављених карата ће донети, 1, 2, 4, 16 и 32 поена, за укупних 55 поена. Бонуси вреде 25 поена. Поени се не одузимају за окретање карте са гомиле на отпад.

Напредне партије: Пошто се све карте уклоне са талона, почиње нова рунда. Поени се преносе из прошле рунде у нову.

## Бодовање

Број поена за сваку одиграну карту је једнак броју карата које сте преместили од када је последња карта окренута са гомиле на отпад. Што је дужи низ, више поена добијате.

5 поена се одузима када окрећете карту са гомиле на отпад. Сваки очишћени врх троугла доноси бонус 15 поена, и додатних 15 поена се додељује када очистите све карте са талона.

Највећи могући број поена за једну рунду: 466