# Bela glava

Napisala Rosanna Yuen

## Postavka

Tip špila | Standardni špil
Gomila | Gornja leva gomila. Ostatak špila se stavlja ovde posle deljenja na talon. Karte se okreću jedna po jedna na otpad. Nema ponovnih deljenja.
Otpad | Uzima se sa gomile. Možete igrati kartom sa vrha.
„Temelj“ | Četiri gomile na vrhu. Slažu se po znaku od asa do kralja. Karta sa vrha svakog „temelja“ se može vratiti na talon.
Talon | Sedam gomila. Sve karte se dele otvorene tako da na prvoj gomili bude jedna karta, na drugoj dve, pa sve do sedam karata na sedmoj gomili.

## Cilj

Pomeriti sve karte u gomile na „temelju“.

## Pravila

Karte u talonu se slažu na dole po istoj boji. Poređani nizovi karata istog znaka se mogu pomerati zajedno. Prazna mesta na talonu se mogu popunjavati bilo kojom kartom ili nizom karata.

Karte se, jedna po jedna okreću sa gomile na otpad. Karta sa vrha otpada je u igri. Nema ponovnih deljenja.

„Temelji“ se slažu od asa do kralja. Karte na „temelju“ su u igri. Duplim klikom karta se premešta na odgovarajući „temelj“ ako je takav potez moguć.

## Bodovanje

Svaka karta na „temelju“ donosi po jedan poen.

Najveći mogući broj poena: 52

## Strategija

Prazna mesta na talonu su luksuz koji se nagrađuje u ovoj igri. Nekad je dobra ideja čuvati ih sve dok vam ne zatrebaju.