# Trostruki vrhovi

Napisao Richard Hoelscher

## Postavka

Tip špila | Standardni špil
Gomila | Gornja leva gomila. Sve karte se stavljaju ovde posle deljenja na talon. Karte se okreću na otpad jedna po jedna. Nema ponovnih deljenja.
Otpad | Igra se na otpadu. Trenutno zatvorene karte nisu deo trenutnog niza poena.
Talon | Deli se 18 zatvorenih karata u obliku tri trougla, sa tri reda u svakom trouglu, povećavajući broj karata sa jedne na tri u poslednjem redu. Trouglovi se povezuju delećima drugih 10 otvorenih karata na poslednji red dole. Poslednja karta svakog reda treba da se preklapa sa poslednjom kartom iz reda iznad, a unutrašnje karte treba da se preklapaju sa dve susedne karte iz istog reda.

## Cilj

Ukloniti sve karte sa talona.

## Pravila

Nepreklopljene karte na talonu su u igri. Slažite na otpad bilo koju kartu koja je za jedan veća ili manja od karte sa vrha otpada, bez obzira na znak. Asovi se vrednuju kao da su i za jedan veći od kraljeva i za jedan manji od dvojki.

Karte na talonu su u igri kada nisu prekrivene drugim kartama.

Karte se okreću jedna po jedna sa gomile na otpad.

## Opcije

Višeigrački rezultati: Poeni se udvostručavaju za svaku stavljenu kartu u trenutnom nizu. Niz od pet stavljenih karata će doneti, 1, 2, 4, 16 i 32 poena, za ukupnih 55 poena. Bonusi vrede 25 poena. Poeni se ne oduzimaju za okretanje karte sa gomile na otpad.

Napredne partije: Pošto se sve karte uklone sa talona, počinje nova runda. Poeni se prenose iz prošle runde u novu.

## Bodovanje

Broj poena za svaku odigranu kartu je jednak broju karata koje ste premestili od kada je poslednja karta okrenuta sa gomile na otpad. Što je duži niz, više poena dobijate.

5 poena se oduzima kada okrećete kartu sa gomile na otpad. Svaki očišćeni vrh trougla donosi bonus 15 poena, i dodatnih 15 poena se dodeljuje kada očistite sve karte sa talona.

Najveći mogući broj poena za jednu rundu: 466