# Канзас

Написала Rosanna Yuen

## Поставка

Тип шпила | Стандардни шпил
Гомила | Горња лева гомила. Све карте се стављају овде после дељења на талон. Карте се окрећу на отпад једна по једна. Нема поновних дељења.
Отпад | Узима се са гомиле. Можете играти картом са врха.
„Темељ“ | Четири гомиле горе десно. За почетак игре, дели се једна карта на први „темељ“. Остали „темељи“ морају да почну са остале три карте које имају исту вредност као и карта у првом „темељу“. Све четири гомиле на „темељу“ се слажу на горе.
Резерва | Место испод гомиле. На почетку се овде дели дванаест карата. Карта на врху се може играти на талон или „темеље“.
Талон | Три гомиле доле десно. На почетку се дели једна карта на сваку од гомила. Гомиле се могу слагати на доле без обзира на знак. Празна места се аутоматски попуњавају из резерве. Када је резерва празна, места на талону се по вашем нахођењу могу попуњавати са отпада.

## Циљ

Померити све карте на гомиле на „темељу“.

## Правила

Карте на талону се слажу на доле без обзира на знак. Групе карата могу да се померају. Празно место на талону се аутоматски попуњава из резерве. Ако је резерва празна, празно место се, по вашем нахођењу, може попунити картом са врха отпада.

Карте се окрећу, једна по једна, са гомиле на отпад. Карта на врху је у игри. Нема поновних дељења.

„Темељи“ се слажу на горе, од основне карте (прва карта подељена на први „темељ“). Нови „темељи“ се започињу када се карта са истом вредношћу као основна карта постави на празан „темељ“. На краљеве се стављају асови, а на асове двојке. Карте на „темељу“ нису више у игри. Дупли клик на карту ће је преместити на одговарајући „темељ“ ако је такав потез могућ.

## Бодовање

Свака карта на „темељу“ доноси по један поен.

Највећи могући број поена: 52

## Стратегија

Не можете копати по отпаду. Једном када се карта закопа на отпад, јако ју је тешко вратити. Покушајте да пребацујете што више можете карата са отпада на талон.